﻿UNIVERSITATEA LIBER INTERNAȚIONALĂ DIN MOLDOVA FACULTATEA DE ASISTENȚĂ SOCIALĂ ȘI PSIHOLOGIE SPECIALITATEA PSIHOLOGIE MASTER CONSILIERE PSIHOLOGICĂ, an I Training de dezvoltare și corectare a imaginei de sine a adolescenților Efectuat: Ojog Nadejda Chișinău 2010 INTRODUCERE Scopul: Dezvoltarea abilităților de stabilire a contactului în comunicare, înțelegerea stărilor interioare și reacțiilor proprii, autoprezentarea lor; înțelegerea altora și stărilor lor; dezvoltarea capacității de ascultare activă, de percepție a informației verbale și nonverbale; antrenarea priceperilor și mijloacelor comunicării parteneriale, elementelor comportamentului asertiv; dezvoltarea empatiei Problema: Imaginea de sine joasă poate fi o cauză a apariției unui comportament deviant Grupul: Adolescenți Obiective: 1 Prezentarea noțiunii ”imagine de sine” și a comportamentelor ei 1 Formarea coeziunii de grup și dezvoltarea empatiei 1 Antrenarea capacităților de comunicare și relaționare socială 1 Să identifice cauzele care influiențează imaginea de sine 1 Să evalueze imaginea de sine personală 1 Să evalueze rolul și locul propriei persoane în societate 1 Să descrie calitățile personale 1 Să identifice prioritățile în viață 1 Să evidențieze unicitatea personală 1 Să conștientizeze valoarea personală 1 Ritualul începerii şedinţelor 1 Înaintarea regulilor grupului Conducătorul povesteşte despre regulile comportamentale la şedinţe, subliniind faptul că ele se atribuie către toţi participanţii, inclusiv şi către conducător Regulile comportamentale: * Fiecare participant să posede o fişă cu numele său; * De a nu întîrzia la training, şi de a fi împreună cu grupa în timpul lucrului; * De a nu discuta cu vecinii în timpul lucrului; * De a fi reciproc amabili şi binevoitori; * De a nu discuta participanţii grupului, conducatorul, acţiunile lor în afara grupului dat Grupul examinează fiecare regulă în parte să determine sancţiunea pentru încălcarea lor Apoi fiecare participant îşi înscrie numele pe fisa, pe care o prinde la piept 3 Exerciţii Ședința 7(8) Coștientizarea personalității ca o valoare Scop: Autocunoașterea capacităților proprii și autodeterminarea personală * Formarea priceperii de a lansa scopuri reale în conformitate cu premisele naturale și atitudinile personale; * Conștientizarea surselor succesului; * Formarea priceperilor de alcătuire a planurilor de autodezvoltare, autoperfecționare și autorealizare; Grupul: 6-12 persoane Timp: 1,20-1,40 ore Exercițiul 1: ”Mesaje zăpăcitoare” Scop: spargerea gheții Desfășurarea: Elevii se aranjează în cerc Un elev șoptește un mesaj colegului din dreapta sa, iar colegul la rîndul său șoptește mesajul primit vecinei și așa mai departe Cînd mesajul a ajuns la ultima persoană, conducătorul împreună cu grupul compară mesajul final cu versiunea inițială Exercițiul 2: ”Șapte pălării ale gîndirii” Scop: dezvoltarea capacității de orientare în situații dificile Desfășurarea: Imaginați-vă că odată cu îmbrăcarea unei pălării de o anumită culoare căpătați posibilitatea de a gîndi în alt mod: a Pălăria albă – vă învață să gîndiți prin intermediul cifrelor, faptelor, fără emoții, logic și concis; a Pălăria neagră – să vedeți toate părțile negative ale situației, să apreciați riscurile; a Pălăria galbenă – să descoperiți potențialul pozitiv, plusurile situației; a Pălăria roșie – să vedeți evenimentul în culori vii, trăindu-l intensiv; a Pălăria verde – să depistați o soluție nouă, originală; a Pălăria albastră – să găsiți sensul în faptele Dvs, să generalizați experiențele, să analizați problema în contextul evenimentelor curente Grupul se împarte în 6 echipe, care urmează să realizeze însărcinări, îmbrăcînd pe rînd pălării de diferite culori Însărcinări: 1 Publicitate la un produs alimentar 1 Reclamarea unei companii de cosmetică 1 Relatarea unui eveniment tragic (prăbușirea unui avion) 1 Relatarea unei povești foarte cunoscute 1 Relatarea unei rețete (salată, supă) 1 Relatarea unui conflict (cearta cu prietenii, discuția aprinsă cu șeful) Discuția în grup asupra conținutului exercițiului: Ce ați învățat în cursul acestui exercițiu? Care ”pălărie” va fost cel mai dificil să o îmbrăcați? Dar cel mai ușor? Ce ”pălărie” îmbrăcăți de obicei cînd vă confruntați cu o situație dificilă? Ce ”pălărie” ați dori să îmbrăcați într-o asemenea situație? Credeți că ar schimba situația? Exercițiul 3: ”Înțeleptul” Scop: Aprofundarea cunoștințelor despre sine, necesitățile, îndoielile, aspirațiile proprii Desfășurarea: Așezați-vă comod, închideți-vă ochii Imaginați-vă un cîmp verde și un stejar verde la marginea cîmpului Sub un copac stă un bătrîn înțelept, care va răspunde la orice întrebare pe care i-o veți pune Apropiați-vă, dați-i întrebarea și ascultați răspunsul În spatele înțeleptului, pe copac stă un calendar Citiți de pe el data Acum deschideți ochii și împărtășiți-vă fanteziile cu grupul Discuția în grup asupra conținutului exercițiului: La care moment al exercițiului ați întîmpinat greutăți? Ce impresie va lăsat exercițiul dat? Exercițiul 4: ”Steaua mea” Scop: conștientizarea valorii personale Desfășurarea: Fiecare participant primește cîte o foaie și sunt plasați de a alege din mai multe carioci de diferite culori Sarcina constă în a desena propria lor stea cu 7-10 raze în care trebuie să înscrie 7-10 caracteristici importante ale personalității sale După realizarea desenului participanții își prezintă steluțele întregului grup, analizînd în același timp și celelalte steluțe Discuția în grup asupra conținutului exercițiului: Ați întîlnit greutăți în realizarea sarcinei? Fiecare din voi a ales o anume culoare Care a fost motivul alegerii anume acelei culori? Va fost dificil să clasificați trăsăturile de personalitate pentru a le evidenția pe cele mai importante? Cum credeți, care ar fi importanța cunoașterii punctelor forte ale personalității noastre? Exercițiul 5: ”Programul faptelor bune” Scop: stimularea autoeducației, autodezvoltării Pregătirea pentru alcătuirea planurilor de autodezvoltarea, autoperfecțiune și autodeterminare personală Desfășurarea: fiecare membru al grupului înscrie în zilnicul său faptele bune imporante, pe care ar vrea să le realizeze Analizați cele scrise și categorizați-le conform faptelor urgente și cele de perspectivă Fiecare pe rînd citește programele și alcătuiesc o listă a problemelor ce-i deranjează pe mai mulți, propuneți idei de realizare optimă a scopurilor expuse Discuția în grup asupra conținutului exercițiului: Ce vi s-a părut cel mai dificil în acest exercițiu? Ce ați aflat nou, datorită acestui exercițiu? Credeți că ați putea transpune în viață ideile enunțate de membrii grupului și ale voastre proprii? Ce credeți despre ideia: ”Nu trebuie să fii bun, trebuie să fii întreg, și atunci vei fi și bun ” (Yung) La ce s-a referit autorul frazei? Exercițiul 6: ”Cît de valoros sunt” Scop: să evidențieze unicitatea personală Desfășurarea: Se distribuie participanților foi pe care este scris: Cît de valoros sunt? Inițiem discuția pe baza următoarelor afirmații: a Ne putem estima propria valoare doar comparîndu-ne cu cei din jur; a Pentru a afla măsura valorii noastre trebuie să cunoaștem aprecierile și referințele celorlalți despre noi; a Întotdeauna primim aceste aprecieri în procesul comunicării; a Ce este pentru voi imaginea de sine? a Cum ne apărăm această imagine? a De ce este atît de important să ne cunoaștem propria valoare? Feed-back: Instrucțiune: Participanților li se propune să se amplaseze în raport cu ușa în măsura în care sunt satisfăcuți de activitățile realizate la ședință Cei care se simt mulțumiți – mai aproape de ușă, cei nemulțumiți – mai departe Fiecare argumentează locul ales Tema pentru acasă: Înregistrarea în zilnice situațiile, evenimentele plăcute și cele neplăcute, evidențiind importanța și sentimentele ce însoșesc situația/evenimentul 